Εκστρατεία του Ηρακλείου στον Καύκασο

Η εκστρατεία του Ηρακλείου στον Καύκασο  ήταν μία είσοδος τού Ρωμαϊκού στρατού στον Καύκασο, ο οποίος ανήκε στους Σασσανίδες εκείνη την εποχή, και έλαβε χώρα την περίοδο από το 624 έως το 625. Ως αποτέλεσμα, οι Ρωμαίοι κατέλαβαν την Υπερκαυκασία.

 Η εποχή 
μικρογραφία|Σασσανίδης ιππέας.
Έχοντας κερδίσει μία νίκη επί των Περσών στη Μ. Ασία, και έχοντας συνάψει συνθήκη ειρήνης με τούς Αβάρους, ο Ηράκλειος άρχισε να προετοιμάζεται για μία νέα εκστρατεία. Στις 25 Μαρτίου 624 έφυγε από την Κωνσταντινούπολη, με στόχο την ανάκτηση τής Αρμενίας. Αμέσως πριν από την ίδια την εκστρατεία, ο Αυτοκράτορας των Ρωμαίων έκανε προσπάθειες να συνάψει ειρήνη με τον Χοσρόη Β΄, αλλά τίποτε δεν προέκυψε. Ο Ηράκλειος, μαζί με τη νέα του δεύτερη σύζυγο και ανιψιά Μαρτίνα, και δύο από τα παιδιά από τον πρώτο του γάμο (με τη Φαβία/Ευδοκία), αναχώρησε από την Κωνσταντινούπολη στις 25 Μαρτίου 624. Διέσχισε τη Χαλκηδόνα, και στη συνέχεια ακολούθησε τη διαδρομή κατά μήκος τής Θάλασσας τού Μαρμαρά. Οι κόρες του Επιφάνεια και Ευδοκία από τον πρώτο του γάμο (αλλά προφανώς όχι ο γιος του Ηράκλειος Κωνσταντίνος) τον συνόδευσαν μέχρι την περιοχή τής Νικομήδειας, όπου γιόρτασαν το Πάσχα στις 15 Απριλίου. 

 Η εκστρατεία 
μικρογραφία|Ο Ρωμαίς Αυτοκράτορας φέρει τον Τίμιο Σταυρό.
Την άνοιξη τού 624 ο Ηράκλειος συγκέντρωσε νέον στρατό, και εισέβαλε στη Σασσανιδική Αρμενία.  Ορισμένες πρωτογενείς πηγές υποστηρίζουν ότι συγκέντρωσε στρατό 120.000 ανδρών, αλλά η σύγχρονη ιστοριογραφία έχει αναγνωρίσει αυτούς τούς αριθμούς ως υπερεκτιμημένους.   Ο Ηράκλειος βάδισε γρήγορα μέσα από τη Μ. Ασία, κατά μήκος τής διαδρομής προς τις πόλεις Σαταλού, Θεοδοσιούπολη και Αϊραράτ. Στον Αράς, κατέστρεψε το φρούριο Ντβιν. Εκείνη τη στιγμή συνάντησε τον Χοσρόη Β΄ στο Γκανζάκ, ένα από τα σημαντικότερα θρησκευτικά κέντρα τού περσικού κράτους. Σε μία σύντομη μάχη, οι Ρωμαίοι κέρδισαν μία ολοκληρωτική νίκη, και διέλυσαν τον στρατό τού Χοσρόη Β΄.  Μετά τη μάχη, λεηλάτησαν το παλάτι στο Γκανζάκ, σε εκδίκηση για ό,τι είχαν κάνει οι Πέρσες στην Ιερουσαλήμ 10 χρόνια ενωρίτερα.  Ωστόσο η εκστρατεία δεν τελείωσε εκεί, ο Χοσρόης Β΄, θέλοντας να πάρει εκδίκηση για την ήττα, έστειλε έναν μεγάλο στρατό για να αντιμετωπίσει τον Ηράκλειο. Ο στρατός διοικούνταν από τούς πιο εξέχοντες Σασσανίδες στρατηγούς, οι οποίοι είχαν εμφανιστεί σε προηγούμενες εκστρατείες.  Στο Αρχήσον, ο νικηφόρος Ρωμαϊκός στρατός συνάντησε τούς Πέρσες και όρμησε αμέσως στη μάχη, αλλά μία ψεύτικη υποχώρηση παρέσυρε την πρωτοπορία των Βυζαντινών σε παγίδα, και οι περισσότεροι από αυτούς σκοτώθηκαν. Ο Ηράκλειος δεν έχασε την ψυχραιμία του, και αποφάσισε να οδηγήσει προσωπικά το ιππικό στην επίθεση, την οποία θαύμασε ακόμη και ο Σαχρμπαράζ.  Αυτή ήταν επιτυχής και οι Πέρσες τράπηκαν σε φυγή, σχεδόν ολόκληρος ο στρατός είχε εξοντωθεί,   Ο ίδιος ο Σαχρμπαράζ παραλίγο να σκοτωθεί, έχασε ολόκληρο το θησαυροφυλάκιό του, ακόμη και το χαρέμι του. Οι Ρωμαίοι κατάφεραν ακόμη και να εισβάλουν στο βόρειο τμήμα τής Μεσοποταμίας, αλλά υποχώρησαν υπό την επίθεση των περσικών στρατευμάτων.  Ο Ρωμαϊκός στρατός ήταν καταπονημένος και ο Ηράκλειος αναγκάστηκε να αναβάλει την εισβολή στην Περσία για το επόμενο έτος. 

 Οι συνέπειες 
Οι Ρωμαίοι νίκησαν, αλλά ο πόλεμος δεν τελείωσε εκεί. Την επόμενη χρονιά οι Πέρσες έκαναν μία τελευταία προσπάθεια να επιτεθούν κατευθείαν στην καρδιά τής Ρωμαϊκής Αυτοκρατορίας: την Κωνσταντινούπολη. Ζήτησε μάλιστα τη βοήθεια των Σλάβων και των Αβάρων, συγκεντρώνοντας στρατό 80.000 ανδρών, αλλά δεν μπόρεσε να νικήσει. Οι Ρωμαίοι νίκησαν τον στόλο των Σλάβων, και οι Πέρσες αναγκάστηκαν να εγκαταλείψουν τη Μ. Ασία.   Βλέποντας τις επιτυχίες τού Ηράκλειου, οι Τούρκοι μπήκαν επίσης στον πόλεμο. Την περίοδο από το 627 έως το 628, ο Ηράκλειος κέρδισε και πάλι αρκετές λαμπρές νίκες, στη Μεσοποταμία στην αρχαία πόλη Νινευή και στην πολιορκία τής Τιφλίδας. 

 Δείτε επίσης 
Εκστρατεία του Ηράκλειου στη Μ. Ασία

 Αναφορές 

 Βιβλιογραφία 








 Παραπομπές 

Σημειώσεις

Κατηγορία:Μάχες της Βυζαντινής Αυτοκρατορίας
Κατηγορία:Λήμματα που περιέχουν κείμενο στα περσικά